Josse Badius Van Asche
Umanista e stampador.
Josse Badius Van Asche (o Jodocus Ascensius Badius) a l'era nà a Gand dël 1462.

Dal 1492 al 1499 a l'é stàit professor a Lion.
Ambelelà a l'ha publicà, tra l'àutr, un Terensi stampà da Jean Trechsel, dont a l'ha marià na fija.
Dël 1503 a l'é vnù stampador a Paris, anté ch'a l'é mòrt dël 1535.

Soe stampe a son arsercà da j'amator, dzortut cole anté ch'a-i compariss soa marca tipogràfica, ch'a arpresenta l'andrinta ëd na stamparìa dj'inissi dël sécol ch'a fa XVI, con le paròle prelum Ascensianum.

Badius Van Asche, Josse